




ТИББИЁТДА ҚЎЛЛАНИЛИШИГА  ДОИР ЙЎРИҚНОМА
ФЛУРБИФЕН®

Препаратнинг савдо номи: Флурбифен®
Таъсир этувчи модда (ХПН): flurbiprofen
Дори шакли: қобиқ билан қопланган таблеткалар 
Таркиби:
фаол модда: флурбипрофен 100 мг;
ёрдамчи моддалар: коллоидли кремний диоксиди, лудипресс LCE, микрокристаллик целлюлоза, натрий кроскармеллоза, магний стеарати;
қобиқ: фильм-қобиқ учун материал №14 (поливинил спирти, полиэтиленгликоль PEG, титан диоксиди, тальк, алюминий Lake FD&C Blue #2/Indigo Carmine AL, темир II оксиди).
Таърифи:
ҳаво рангли, овал шаклли, бир томони рискали, қобиқ билан қопланган таблеткалар.  
Фармакотерапевтик гуруҳи: Яллиғланишга ва ревматизмга қарши препаратлар. Носте-                                                                                 роид яллиғланишга ва ревматизмга қарши препаратлар. Пропион кислота хосилалари. Флурбипрофен. 
АТХ коди: М01АЕ09

Фармакологик хусусиятлари
Ностероид яллиғланишга қарши восита, фенилпропион кислотасининг ҳосиласи. Оғриқ қолдирувчи ва яллиғланишга қарши таъсир кўрсатади. Таъсир механизми циклооксигеназа (ЦОГ-1 ва ЦОГ-2) ферментини блоклаши ҳисобига простагландинлар синтезини сусайтириши ва периферик оғриқ медиаторларига нисбатан тўқималарнинг сезгирлигини бартараф қилиниши билан боғлиқ.
Фармакокинетикаси
Ичга қабул қилинганидан кейин флурбипрофен овқат ҳазм қилиш тизимидан тез сўрилади. Плазмада максимал концентрациясига (Сmax) 1,5 соат ўтгач эришилади. Овқат қабул қилиш препаратнинг биокираолишлигига таъсир қилмайди. Флурбипрофен плазма оқсиллари билан 99% дан ортиқ боғланади.
Флурбипрофен жигарда гидроксилланиш йўли билан деярли тўлиқ метаболизмга учрайди.
Ярим чиқарилиш даври (Т1/2) ўртача 6 соатни ташкил қилади.
Асосан сийдик билан эркин ва боғланган ҳолда (20%), ҳамда гидроксилланган метаболитлари (50%) кўринишида чиқарилади. 

Қўлланилиши
- альгодисменорея;
- тиш оғриғи;
- бош оғриғи ва мигрень;
- таянч-ҳаракат аппаратининг оғриқли синдром билан кечувчи касалликларида: ревматоидли артрит, деформацияловчи остеоартроз, анкилозловчи спондилит, ўткир бурсит ва тендовагинит, артроз, артралгия, люмбаго, ўткир радикулит, ўткир подагрик артрит;
- невралгиялар, миалгиялар;
- жарохат ва куйишлардаги оғриқлар;
- жарроҳлик аралашувидан кейинги оғриқли  ва яллиғланишли  ҳолатлар;
- юқумли касалликларда ва шамоллашлардаги иситмали синдромлар.

Қўллаш усули ва дозалари
Ичга қабул қилиш буюрилади.
Катталар ва 12 ёшдан катта болалар учун тавсия қилинадиган дозалар - симптомларнинг ўткирлигига қараб, 1 таблетка (100 мг) дан суткада 1-3 марта буюрилади. Максимал суткалик доза – 300 мг.
Дисменореяда – 1 таблеткадан, кейинчалик ½ таблеткадан ёки 1 таблеткадан ҳар 4 ёки 6 соатда буюрилади. Препаратнинг максимал суткалик дозаси 3 таблеткадан – 300 мг дан ошмаслиги керак. 

Ножўя таъсирлари
ЖССТ маълумотига кўра, ножўя таъсирлар ривожланиш тезлиги бўйича қуйидагича тақсимланади: жуда тез-тез (≥1/10); тез-тез (≥1/100 дан <1/10 гача); кам (≥1/1000 дан <1/100 гача); камдан-кам (≥1/10000 дан <1/1000 гача); жуда кам (<1/10000); номаълум – мавжуд маълумотларга кўра учраш сони аниқлашни имконияти йўқ.
Қон яратиш ва лимфатик тизими томонидан: кам - анемия (темир етишмовчилиги, гемолитик, апластик), агранулоцитоз, лейкопения, тромбоцитопения, нейтропения.
Иммун тизими томонидан: анафилактик шок.
Озиқланиш ва модда алмашинуви томонидан: тана вазнини ўзгариши.
Асаб тизими томонидан: кам - астения, уйқучанлик/уйқусизлик, тремор, қўзғалувчанлик, депрессия; кам ҳолларда онгни чалкашиши, парестезиялар, атаксия.
Кўриш аъзолари томонидан: кўрувнинг бузилиши.
Эшитиш аъзолари ва мувозанат томонидан: қулоқда шовқин, вертиго.
Юрак-қон томирлари томонидан: АҚБ ( артериал қон босими) нинг кўтарилиши, тахикардия, юрак етишмовчилиги.
Нафас тизими, кўкрак қафаси ва кўкс оралиғи томонидан: ринит, бронхоспазм.
Меъда-ичак йўллари томонидан: диспепсия, кўнгил айниши, қусиш, жиғилдон қайнаши, қорин соҳасида оғриқ, диарея, қабзият, давомли вақт мобайнида катта дозаларда қабул қилинганда меъда-ичак йўллари шиллиқ қаватининг яраланиши, қон кетишлар (меъда-ичак, милкдан, геммороидал).
Жигар ва ўт чиқариш йўллари томонидан: холестатик сариқлик.
Тери ва тери ости тўқималари томонидан: терида тошма, қичишиш, эшакеми, фотосенсибилизация, Квинке шиши, Стивенс-Жонсон синдроми, токсик эпидермал некролиз.
Буйрак ва сийдик чиқариш йўллари томонидан: тубулоинтерстициал нефрит, гематурия, айрим ҳолларда – буйрак етишмовчилиги, шишлар, суюқликни танада  ушлаб қолиниши.

НОХУШ ТАЪСИРЛАР КУЗАТИЛГАНДА ШИФОКОРГА МУРОЖААТ ҚИЛИНГ!

Қўллаш мумкин бўлмаган ҳолатлар
- анамнезида ацетилсалицил кислотасига ёки бошқа НЯҚВ ларни қабул қилиниши билан боғлиқ ўта юқори сезувчанлик реакциялари (бронхиал астма, ринит, эшакеми) бўлган пациентлар;
- меъда-ичак йўлларининг эрозив-ярали шикастланишлари;
- меъда- ичакдан қон кетишлар;
- жигар етишмовчилиги;
- Крон касаллиги;
- артериал гипертензия;
- юрак етишмовчилиги;
- сурункали буйрак етишмовчилиги;
- ҳомиладорлик;
- лактация даври;
- 12 ёшгача бўлган болалар;
- флурбипрофенга ва препаратнинг бошқа компонентларига юқори сезувчанликда қўллаш мумкин эмас.

Дориларнинг ўзаро таъсири
Диуретик препаратлар билан бирга қўлланганда диуретик таъсир пасайиши мумкин.
Бошқа НЯҚВ лар каби, антикоагулянтларни қабул қилаётган пациентларга, қон кетиш хавфини ривожланиш хавфи борлиги сабабли препаратни эҳтиёткорлик билан буюрилади.
Бирга қўлланганда:
- кортикостероидлар билан - меъда-ичакдан қон кетишлари хавфи ошади;
- ацетилсалицил кислотаси билан - флурбипрофен концентрациясини пасайиши (ушбу мажмуа тавсия қилинмайди);
- гипотензив препаратлар билан - уларнинг самарасини пасайтиради;
- юрак гликозидлари билан - препарат уларнинг токсиклигини ошириши мумкин;
- циклоспорин билан – циклоспориннинг нефротоксиклигини кучайтириши мумкин;
-литий, метотрексат препаратлари билан – уларни чиқарилишини камайтириши мумкин.

Махсус кўрсатмалар
НЯҚВ узоқ муддат қабул қилаётган пациентлар, овқат ҳазм қилиш тизими томонидан ножўя таъсирларни ривожланишини олдини олиш мақсадида, синчиклаб текширилишлари керак.
Препаратни жигар, буйрак ва меъда-ичак йўллари касалликлари бўлган пациентларга қўллаш зарурати туғилганда эҳтиёткорликка риоя қилиниши лозим.
Шишларни ривожланиши ва суюқликни тутилиб қолиш хавфи туфайли, препаратни юрак етишмовчилиги, артериал гипертензияси ва бошқа касалликлари бўлган пациентларга эҳтиёткорлик билан буюрилади;
Қон кетиш вақтини узайтириши мумкин, шуниниг учун препаратни патологик қон кетишини ривожланиш хавфи бўлган пациентларга эҳтиёткорлик билан буюрилади.
Галактозани, фруктозани ўтказа олмаслик ноёб ирсий муаммолари,  лактоза етишмовчилиги, сахароза ва изомальтоза етишмовчилиги ёки глюкоза-галактозали мальабсорбцияси бўлган беморлар.
Ҳомиладорлик ва лактация даври
Препаратнинг хомиладорлик даврида қўлланилиши бўйича FDA  таснифига биноан Флурбифен® (флурбипрофен) препарати ҳомилага таъсирига кўра “C” тоифага киради.
Ҳайвонларда ўтказилган тадқиқотларда дори восита ҳомилага салбий  таъсир кўрсатган, ҳомиладор аёлларга мос етарли тадқиқотлар ўтказилмаган, аммо, ҳомиладор аёлларда шу дори воситасини қўлланганлик билан боғлик потенциал фойда, хавф эҳтимоли бўлишига қарамай, ундан фойдаланишни оқлаши мумкин.
Транспорт воситалари, механизмларни бошқариш қобилиятига таъсири 
Препарат автотранспортни ҳайдаш ва механизмларни бошқариш қобилиятига таъсир кўрсатмайди.

Дозани ошириб юборилиши
Белгилари: нафасни бузилиши, кўнгил айниши, эпигастрал соҳада оғриқ, бош оғриғи, бош айланиши, уйқучанлик, қўзғалиш, диплопия, миоз, гипотонус, ҳушни комага қадар йўқотиш.
Даволаш: махсус антидоти йўқ. Препаратни қабул қилишни бекор қилиш, меъдани ювиш ва симптоматик даволаш ўтказилади.

Чиқарилиш шакли
Флурбифен®, қобиқ билан қопланган таблеткалар 100 мг дан, №8 ва №24, тиббиётда қўлланилишга доир йўриқномаси билан.

Сақлаш шароити
Қуруқ, ёруғликдан ҳимояланган жойда, 25°С дан юқори бўлмаган ҳароратда.
Болалар ололмайдиган жойда сақлансин.

Яроқлилик муддати 
3 йил.
Яроқлилик муддати ўтгач қўлланилмасин.


Дорихоналардан бериш тартиби
Рецепт бўйича.

Ишлаб чиқарувчи
МЧЖ “NOBEL PHARMSANOAT” ЧЭК

Ўзбекистон Республикаси ҳудудида дори воситаларининг сифати бўйича эътирозлар (таклифлар) ни қабул қилувчи ташкилот номи ва манзили:
МЧЖ “NOBEL PHARMSANOAT” ЧЭК 
Ўзбекистон Республикаси, Тошкент шаҳри, Мирзо Улуғбек тумани, Қорасувбўйи кўчаси, 5“А”-уй. Тел: (99871) 207 99 00; Факс: (99871) 207 99 01; E-mail: pv@nobel.uz, www.nobel.uz



